**Invitasjon til Skrivekurs for ansatte med helse og sosialfaglig bakgrunn i Trøndelag**

*Kurset gjennomføres som et samarbeid mellom Overhalla kommune, Fylkesmannen i Trøndelag og Senter for omsorgsforskning, midt.*

**Sted: Steinkjer, Statens hus**

**Når:**

**Samling 1: 10.09.19 – 12.09.19 kl. 10-15**

**Samling 2: 23.10.19 – 25.10.19 kl. 10-15**

**Samling 3: 03.12.19 – 05.12.19 kl. 10-15**

**Mål for kurset**

Målet er at deltakerne utvikler ferdighet i å skrive prosjektbeskrivelser og prosjektrapporter med bakgrunn i forskningslitteratur. Kursdeltakerne skal jobbe med en prosjektplan/rapport innenfor et gitt tema gjennom kurset.

**Om kurset:**

Skrivekurset omfatter introduksjon til prosjektarbeid med problemformulering, innhenting av relevant kunnskap om tema for søknader, skriving av prosjektplan og oppbygging av prosjektrapport.

**Målgruppe og krav til deltakerne:**

Målgruppe for kurset er kommunalt ansatte i Trøndelag og deltakerne må ha minimum bachelorgrad eller tilsvarende innenfor helse- eller sosialfaglig retning. Deltakerne forplikter seg til å ha med et tema som er forankret i ledelsen og er innenfor et satsingsområde i kommunen.

**Praktisk:**

Kurset er gratis. Frigjøring av arbeidstid for deltakerne avklares i den enkelte kommune i forkant av kurset. Deltakerne må ha med egen PC med nettilgang.

**Arbeids- og undervisningsformer:**

Studiet er samlingsbasert med tredagers samlinger. Deler av kurset gjennomføres som nettbasert studium, kommunikasjon vil foregå via e-mail og Skype for Business eller tilsvarende. Det legges opp til egenaktivitet med arbeidsoppgaver.

**Vurderingsordning:**

For å få godkjent kurset skal det gjennomføres en hjemmeoppgave. Ved godkjent kurs utstedes kursbevis.

**Bakgrunn for kurset:**

* *Omsorgsplan 2020* vektlegger å styrke det kommunale innovasjonsarbeidet på helse- og omsorgsfeltet i et samarbeid mellom kommuner og forskningsinstitusjoner.
* *Kompetanseløft 2020* har som formål å bidra til en faglig sterk kommunal helse- og omsorgstjeneste.
* *Forskrift om ledelse og kvalitetsforbedring i helse- og omsorgstjenesten.* Lovbestemte krav til systematisk arbeid med kvalitetsforbedring.

**Kontaktinformasjon**

Spørsmål angående kurset kan rettes til;

Bente Eidesmo Overhalla kommune tlf 979 58 279

bente.eidesmo@overhalla.kommune.no

Velkommen på kurs!